Document ID: /roh_data/filtered/fineweb-2-filterrobots_roh.jsonl.gz/13597

Russia furnescha puspè armas a l'Iran
- Glindesdi, 13.4.2015, 16:51
Il president russ Wladimir Putin ha abolì il scumond da furnir armas da defensiun cunter aviuns en l’Iran. Putin haja suttascrit ina cunvegna correspundenta che valia davent d’immediat, quai ha communitgà il Kreml a Moscau.
La Russia aveva scumandà da furnir las armas en il rom da las sancziuns da l'ONU cunter l’Iran. Ils ultims dis ha la Russia adina puspè pretendì da schliar las sancziuns cunter l’Iran. Sco motiv numna la Russia il progress tar las contractivas d’atom.
RR novitads 17:00